Paraku on õigupoolest vaid kolm riiki nõukogude kogemusest  edukalt välja tulnud või suutnud seejärel üsna kiiresti ühineda või taasühineda Euroopaga ja liituda Euroopa Liiduga. Need olid Balti riigid. Ukrainas on üleminek olnud palju raskem. Valgevenes minu arvates ei toimugi üleminekut. Moldova on raskustes, Kaukaasia piirkonnast rääkimata. Mõjureid on palju. Üks neist on minu arvates see, et Balti riikide puhul oli Euroopa toetus palju suurem. Me olime väiksed ja meid oli lihtne toetada - palju raskem on toetada 50 miljoni [elanikuga] Ukrainat. Teiseks olid olemas  traditsioonid. Teatud ideed jäid püsima läbi kogu nõukogude okupatsiooni aja ning iseseisvusaja mäletamine tegi riigi ülesehitamise [Balti riikides] palju lihtsamaks.